da da en en en en da da sv es sv da da da pl ro de it hu en da de ru en ro en da da de da en da en en da da da de fi da da da en en da en da en de en pt en da da da da da da da da da da da da da da da da da da da da sv da da ro da da da pt da da da sv en da fi da da hu da nn da da da nl de de de sv da
Hvad er et børnetestamente? Det kan du få svar på her
Tilføjet til kurven Gå til din kurv
A line styled icon from Orion Icon Library.
Log ind Opret gratis konto
Log ind Opret gratis konto Din profil
Hvad er et børnetes…
Hvad er et børnetestamente
Et børnetestamente er en skriftlig tilkendegivelse af, hvem man som forældre anser for at være den bedste person til at få forældremyndigheden over ens børn, hvis man dør, mens børnene endnu er umyndige.
Udarbejdet af Mette Beck Kofoed
Beslutningen om, hvem der skal have forældremyndigheden, ligger hos Familieretshuset, og man kan som forældre ikke selv bestemme, hvad der skal ske.
Men med et børnetestamente har forældrene mulighed for at give deres mening og synspunkter til kende og derved give Familieretshuset et indblik i forældrenes overvejelser og betragtninger.
Har man fælles forældremyndighed, men ikke fælles bopæl, kan man som den ene forælder godt oprette et børnetestamente. Man skal blot være opmærksom på, at hvis den “anden” forælder stadig er i live, og bor børnene hos denne (helt eller delvist), vil forældremyndigheden automatisk tilfalde den tilbagelevende forældre, med mindre særlige forhold gør sig gældende. Bor børnene ikke sammen med den anden forældremyndighedsindehaver, kan andre også søge om at få tildelt forældremyndigheden over børnene.
Har man som forældre oprettet et børnetestamente og tilkendegivet over for Familieretshuset, hvem man gerne ser får forældremyndigheden, vil Familieretshuset inddrage denne tilkendegivelse i deres vurdering. For at Familieretshuset bliver opmærksom på, at der er oprettet et børnetestamente, kan man enten sørge for, at den man ønsker får tillagt forældremyndigheden selv sender børnetestamentet til Familieretshuset sammen med ansøgningen, eller man kan underskrive børnetestamentet for notaren, hvorefter det bliver registreret og automatisk kommer frem, når man afgår ved døden.
Ud over et børnetestamente bør du som forælder også altid overveje at oprette et almindeligt testamente. Et testamente kan tillige indeholde det man regulerer i et børnetestamente i form af den skriftlige tilkendegivelse af, hvem man som forældre anser for at være den bedste person til at få forældremyndigheden over ens barn eller børn, hvis man dør, mens barnet / børnene endnu er umyndige. Læs mere om hvordan du skal oprette et testamente her.
Skal andre end forældremyndighedsindehaverne rejse med dine børn, så har du behov for et rejsesamtykke. Læs mere her.
Hvem du ønsker skal overtage forældremyndigheden
Bestemmelse om evt. økonomisk tilskud / bidrag
Samt andre relevante bestemmelser
DKK 236 ekskl. moms Start dokumentguide
Tilmeld dig vores nyhedsbrev
Love og regler ændrer sig løbende. Det kan påvirke gyldigheden af dine juridiske dokumenter. Hold dig opdateret med relevant viden her.
Tak for din tilmelding
Har du brug for hjælp? Ring på +45 45331830 Skriv til kontakt@dokumenter.dk
Dokumenter.dk ApS, Ørnegårdsvej 18. 2820 Gentofte